User talk:Brezeanu.sabina

  Muawiya I   

Muawiya (Arabă : معاوية ابن أبي سفيان‎ Muʿāwiyah ibn ʾAbī Sufyān) a fost calif între anii 661 -680 d.H. . Acesta s-a născut în anul 602 d.H. la Mecca şi a făcut parte din clanul Omeiad care aparţinea tribului Quraish.

Cuprins

 Viaţa 
 * •	Viaţa
 * •	Guvernator al Siriei
 * •	Construirea flotei
 * •	Războiul civil
 * •	Expansiunea din perioada califatului Omeiad
 * •	Numirea lui Yazid drept calif
 * •	Moartea lui Muawiya şi beneficiile aduse în timpul vieţii

Muawiya a trecut la islam dupa ce profetul Muhammad a cucerit oraşul Mecca în anul 630. Opunându-se mai întâi islamului, el a aderat la această religie în momentul în care a fost cucerită Mecca , urmând să devină apropiat lui Muhammad , fiindu-i secretar şi remarcându-se mai apoi “de califul ‘Abu Bakr să cucerească Siria ” [www.bookrags.com/biography/muwaiya-ibn-abu-sufiyan/#gsc.tab=0]. Remarcându-se prin cuceririle sale militare “Muawiya a fost numit guvernator al Damascului şi, sub domnia califului ‘Umar , a devenit guvernator al Siriei ”( www.bookrags.com/biography/muwaiya-ibn-abu-sufiyan/#gsc.tab=0)  timp de 20 de ani. Una dintre cele mai recunoscute bătălii din perioada califului ’Abu Bakr la care a participat Muawiya a fost bătălia de la Yarmouk. Aceasta este foarte cunoscută deoarece au luat parte la ea atât copii cât şi femei, cât şi datorită diferenţei considerabile dintre cele două armate. Armata lui Heraclius a fost înfrântă cu toate că numărul armatei romane depăşea considerabil numărul armatei musulmane şi anume 200000 de oameni împotriva a 24000. După lupta de la Yarmouk, musulmanii au reuşit să asedieze şi Ierusalimul în anul 636.

Guvernator al Siriei

După moartea fratelui său, Yazid ibn ’Abi Sufyan care fusese guvernator al Siriei , care fusese guvernatorul  al Siriei , Muawiya i-a urmat în această funcţie, fiind numit guvernator al Siriei de către al doilea calif credincios ‘Umar. A urmat să se căsătorească aici cu Maysum, cea care va fi mama lui Yazid. În acest fel Muawiya a reuşit să se apropie de creştinii iacobiţi care erau predominanţi în Siria. Maysum pe lângă faptul că aparţinea creştinismului de rit iacobit, era şi fiica şefului tribului Kalb.

Construirea flotei

Muawiya împreuna cu ‘Abdullah ibn Sa’ad (guvernatorul Egiptului ) au construit o flotă în porturile Egiptului şi Siriei. Cu ajutorul flotei construite Muawiya a cucerit atât Rodosului cât şi Ciprul. Acestea au dus la Bătălia Cartagelor în anul 655 dintre Imperiul Bizantin şi Muawiya din care Imperiul Bizantin a ieşit înfrânt şi de acum arabii au avut acces la Marea Mediterană. Şi în această bătălie numărul vaselor din flota lui Muawiya a fost cu mult în defavoarea celor romane, mai exact 200 de vase împotriva a aproape 1000 de vase romane. Acestei bătălii i-a urmat un asediu nereuşit al Constantinopolului de către Muawiya la comanda califului ‘Uthman.

Războiul civil

Muawiya este un personaj cunoscut nu doar datorită faptului că a fost primul calif omeiad sau datorită dibăciei sale în artele războiului ci şi datorită cunoscutei sale înfruntări cu cel de-al patrulea calif credincios, ‘Ali. Primul război civil a izbucnit datorită asasinării lui 'Uthman. Acest război civil s-a desfăşurat în decursul a 5 ani între 656 şi 661. Totul a început după moartea celui de-al treilea calif, ‘Uthman ibn ‘Affan , care fusese omorât de către rebelii ce i-au invadat căminul. Alte surse menţionează că “ ’Uthman a fost omorât după 12 ani din cauza nemulţumirilor extinse datorită manierei sale de a conduce. Clanul său omeiad a fost implicat în revolta pentru uciderea fiului lui ’Abu Bakr ” [atheism.about.com/library/glossary/islam/bldef_uthmanibnaffan.htm] Acest asasinat a dus la alegrea unui nou calif. Cel de-al patrulea calif, ‘Ali , nu a fost recunoscut de către guvernatorul Siriei , Muawiya , iar cei doi au ajuns să se confrunte şi să poarte negocieri în privinţa califatului. Stabilindu-şi armatele la Siffin, ‘Ali şi Muawiya au început negocieril. Au avut loc multe confruntări nocturne între cele două armate, însă au stabilit un arbitraj. Astfel fiecare tabără şi-a numit câte un reprezentant pentru acest arbitraj care să decidă între cei conducători care va fi câştigătorul. Reprezentantul taberei lui Muawiya a fost ’Amr bin al-‘as – un bun negociator şi priceput al războiului. ‘Ali l-a numit pe ’Abu Musa al ’Ash‘ari. Cei doi au decis să lase poporul să decidă cine va deveni calif. Partizanii lui ‘Ali însă nu a putut accepta faptul că acesta a ales această cale şi că face un pas înapoi de la statutul său de calif, ei au devenit cunoscuţi mai târziu drept kharijiţi. Mai târziu, în 661 , ‘Ali a fost omorât de către kharijiţi în decursul lunii Ramadan , când se ruga la Marea Moschee din Kufa. După acest eveniment, Muawiya deţinea cea mai organizată forţă din cadrul imperiului musulman. În acelaşi an, el a fost numit calif în cadrul unei ceremonii de la Ierusalim.

Expansiunea din perioada califatului Omeiad

După ce a făcut un pact cu fiul mai mare al lui ‘Ali, Hasan , Muawiya a domnit aproape 20 de ani , timp în care s-a remarcat prin numeroase cuceriri formând califatul Omeiad. Printre numeroasele sale cuceriri s-au numărat Tunisia, Egiptul , Sicilia , datorită importanţei sale din punct de vedere strategic , Marocul , care a fost cucerit de către ‘Uqba ibn Nafi. Câţiva ani mai târziu omeiazii au reuşit să cucerească teritorille din Spania (expansiune începută în anul 710 d.H.), până în sudul Franţei(718 d.H.).

 Numirea lui Yazid drept calif 

Numirea fiului său drept succesor a fost una dintre cele mai controversate decizii pe care Muawiya le-a luat. Faptul că a participat la numeroase expediţii a făcut din Yazid un foarte bun cunoscător al artelor războiului, însă ca politician nu avea prea multă experienţă , fapt care îi facea pe unii dintre partizanii lui Muawiya să-l prefere drept calif  ,  cum ar fi Marwan , cel care îşi dorea să devină după moartealui Muawiya membru senior al clanului omeiad. Înainte de a muri însa Muawiya a făcut o întrunire în cadrul căreia au fost chemaţi şi câţiva oponenţi ai lui Yazid, şi-anume ’Abdu Rahman bin ’Abu Bakr (fiul lui ’Abu Bakr), ’Abdullah ibn ’Umar (fiul lui ‘Umar), Husain bin ’Ali (fiul lui ’Ali), ’Abd Allah ibn al-Zubayr (nepotul lui ’Abu Bakr) şi ’Abd Allah ibn ’Abbas (verisorul lui  ’Ali). Aceştia au fost confruntaţi direct în faţa tuturor oamenilor adunaţi de către Muawiya.

 Moartea lui Muawiya şi beneficiile aduse în timpul vieţii.

Muawiya a murit pe 29 aprilie sau 1 mai 680 d.H. . Înainte de a muri i-a lăsat scris fiului său instrcţiuni în privinţa comportamentului său faţă de oponenţii săi, în special în privinţa lui Husayn ibn ‘Ali , menţionând că ar trebui să îi acorde ceva mai multă atenţie pentru că este ultimul urmaş de sânge al Profetului. Acest sfat însă nu va fi luat în seama de Yazid. Muawiya a fost cunoscut datorită numeroaselor sale reuşite, şi-anume : crearea flotei şi învingerea celei bizantine în Bătălia Catargelor în anul 655, care i-a deschis “porţile” spre Marea Mediterană , dar şi Spania şi nordul Africii. A deţinut o faimoasa librărie, (bayta l-hikma) , în care se aflau multe cărţi de astrologie , chimie şi medicină. A fost un cunoscător al războiului cât şi al diplomaţiei, a susţinut oamenii care se remarcau prin talentul lor , indiferent de clanul sau tribul de care aparţineau.

 Referinţe